Professor ved Aalborg Universitet Steen Andreassen har fået dette års udgave af BrainsBusiness Award.

Der var seks kandidater i finalen til dette års BrainsBusiness Award, som var samlet på Comwell Rebild Bakker. Vinderen blev dog Steen Andreassen, professor ved Aalborg Universitet, og han fik overrakt prisen af skuespiller Mads Mikkelsen. Steen Andreassen er en markant forsker inden for sundhedsteknologi, og har fået prisen for at kombinere sin forskning med kommercielle muligheder.